Sudaniż, ta' 22 sena residenti Birżebbuġa ndarab gravi wara li ntlaqat minn karozza fil-Mellieħa. Il-każ seħħ għall-ħabta tat-tlieta u nofs ta' wara nofsinhar fi Triq il-Kbira. Minn stħarriġ preliminari li sar irriżulta li r-raġel intlaqat minn vettura Nissan NV200 misjuqa minn raġel ta' 29 sena residenti Fgura. Il-vittma ngħata l-għajnuna minn tim mediku, ittieħed l-isptar b'ambulanza u ġie ċċertifikat li weġġa' gravi. L-investigazzjonijiet tal-Pulizija għadhom għaddejjin.